Η μπουντουζιέρα χρησιμοποιείται για να κάνουμε τρύπες και να τοποθετήσουμε τα αντίστοιχα μπουντούζια σε πανό, πινακίδες, τέντες, πανιά κ.λπ.
Είναι μια απαραίτητη διαδικασία όταν απαιτείται ενίσχυση των οπών για να αποφευχθεί το τρίψιμο και η φθορά, ειδικά σε εξωτερικούς χώρους, και για τον λόγο αυτό είναι πολύ διαδεδομένη στη ναυτιλία, σε διαφημιστικά banner, μουσαμάδες, τέντες κ.α.
Συνήθως τοποθετείται σε επιτραπέζιο πάγκο, ενώ υπάρχουν και μπουντουζιέρες αέρος μεγαλύτερου όγκου οι οποίες παραμένουν στο πάτωμα.
Πρόκειται για ένα εργαλείο εύκολο στη χρήση, που λειτουργεί περίπου όπως ένα συρραπτικό: τοποθετούμε το υλικό κατάλληλα, πιέζουμε τον μοχλό και καθώς τρυπάμε το ύφασμα, τοποθετείται και το μπουντούζι ταυτόχρονα.
Πιο αναλυτικά, χρησιμοποιώντας μια μηχανή για μπουντούζια κάνουμε τρύπα και τοποθετούμε το μεταλλικό μπουντούζι για να περάσουμε σύρμα, σχοινί ή κορδόνι μέσα από το υλικό χωρίς να σκιστεί ή να παραμορφωθεί η τρύπα.